**З А К О Н**

**ЗА СОВЕТОТ НА ЈАВНИTE ОБВИНИТЕЛИ НА РЕПУБЛИКА СЕВЕРНА МАКЕДОНИЈА**

# ОСНОВНИ ОДРЕДБИ

**Член 1**

Со овој закон се уредуваат надлежноста, составот на Советот на јавните обвинители на Република Северна Македонија (во натамошниот текст: Советот), мандатот на неговите членови, основите и постапката за избор, престанок на мандат и разрешување на член на Советот, како и основите и постапката за избор и разрешување на јавните обвинители и други прашања во врска со надлежностите и работата на Советот.

# Член 2

1. Советот е самостоен орган кој ја обезбедува и гарантира самостојноста на јавните обвинители во извршување на нивната функција.
2. Советот на јавните обвинители во вршењето на своите функции соодветно ги применува одредбите од Законот за употреба на јазиците.

# Член 3

1. Се забранува политичко организирање и дејствување во Советот.
2. Членовите на Советот во вршење на функциите на Советот не смеат да остваруваат партиска активност.
3. Советот со својата работа оневозможува какво било влијание во јавното обвинителство спротивно на закон.
4. Функцијата член на Советот е неспојлива со членување во политичка партија или со вршење на друга јавна функција и професија.

**АЛТЕРНАТИВА:**

(1) Се забранува политичко организирање и дејствување во Советот.

(2) Членовите во работата на Советот не смеат да остваруваат партиска активност.

(3) Советот со својата работа оневозможува какво било влијание во јавното обвинителство спротивно на закон.

# Члeн 4

1. Советот има својство на правно лице.
2. Седиштето на Советот е во Скопје.

**Член 5**

1. Советот има печат.
2. Печатот го содржи грбот и името Република Северна Македонија и називот на Советот и неговото седиште.

# СОСТАВ И ПРЕТСЕДАТЕЛ НА СОВЕТОТ

# Состав на Советот

**Член 6**

Советот е составен од 11 члена, од кои:

* по функција член на Советот е јавниот обвинител на Република Северна Македонија,
* еден член на Советот избираат јавните обвинители во Државното јавно обвинителство, од своите редови,
* по еден член на Советот избираат јавните обвинители од подрачјата на вишите јавни обвинителства Битола, Гостивар, Скопје и Штип, од своите редови,
* еден член на Советот - припадник на заедница која не е мнозинство во Република Северна Македонија, го избираат сите јавни обвинители во Република Северна Македонија, од своите редови и
* четворица членови на Советот ги избира Собранието на Република Северна Македонија (во натамошниот текст: Собранието), од редот на универзитетски професори по право, адвокати, поранешни судии на меѓународни судови и членови на други меѓународни правосудни тела и други истакнати правници, од кои двајца се припадници на заедниците кои не се мнозинство во Република Северна Македонија.

**Мандат на членовите на Советот**

**Член 7**

1. Мандатот на членовите на Советот трае четири години со право на уште еден избор по истекот на најмалку четири години од престанокот на претходниот мандат во Советот.
2. Мандатот на член на Советот кој е избран на дополнителни избори, поради предвремен престанок на мандатот на член на Советот на чие место е избран, трае четири години.
3. На избраните членови на Советот од редот на јавните обвинители, додека им трае мандатот во Советот, им мирува функцијата јавен обвинител.
4. На член на Советот по функција, со престанок на функцијата му престанува и мандатот во Советот.

**Алтернатива :**

1. Мандатот на членовите на Советот трае четири години со право на уште еден избор по истекот на најмалку четири години од престанокот на претходниот мандат во Советот.
2. Мандатот на член на Советот кој е избран на дополнителни избори, поради предвремен престанок на мандатот за член на Советот на чие место е избран, трае четири години.
3. На член на Советот по функција, со престанок на функцијата му престанува и мандатот во Советот.

# Претседател и заменик претседател на Советот

# Член 8

1. Советот има претседател кој го претставува и раководи со Советот.
2. Претседателот на Советот се избира од членовите на Советот, од редот на избраните јавни обвинители, со мнозинство гласови од вкупниот број членови.

АЛТЕРНАТИВА (2) Претседателот на Советот се избира од членовите на Советот, со мнозинство гласови од вкупниот број членови.

1. Мандатот на претседателот на Советот трае две години, без право на повторен избор.
2. Советот, по предлог на претседателот на Советот, на истата седница на која се избира претседател, избира и заменик кој го заменува во негово отсуство.
3. За претседател и заменик претседател на Советот не може да биде избран Јавниот обвинител на Република Северна Македонија.
4. Постапка за разрешување од функцијата претседател или заменик претседател се поведува врз основа на образложено барање од најмалку четири члена на Советот.
5. Постапката за разрешување на претседателот или на заменик претседателот е јавна. По барање на претседателот или на заменик претседателот против кого се води постапката, Советот може да одлучи јавноста да биде исклучена согласно член 11 од овој закон.
6. Советот донесува одлука за разрешување од функцијата претседател или заменик претседател со најмалку шест гласа од членовите на Советот.
7. Против одлуката за разрешување, претседателот, односно заменик претседателот има право на тужба до Управниот суд согласно чл. 65 од овој закон.

Претседателот односно заменик претседателот кој е разрешен од функцијата, останува член на Советот до истек на мандатот.

# НАДЛЕЖНОСТ И НАЧИН НА РАБОТА НА СОВЕТОТ

**Член 9**

Советот е надлежен да:

* ги избира и разрешува јавните обвинители,
* поднесува предлог за разрешување на Јавниот обвинител на Република Северна Македонија до Собранието на Република Северна Македонија,
* дава мислење на Владата на Република Северна Македонија по предлогот за именување и разрешување на Јавниот обвинител на Република Северна Македонија,
* по службена должност води сметка за истекот на мандатот на Јавниот обвинител на Република Северна Македонија и за тоа ја известува Владата на Република Северна Македонија,
* организира претставување на пријавените кандидати за Јавен обвинител на Република Северна Македонија на јавна седница и дава мислење за кандидатите кои ги исполнуваат условите,
* определува јавен обвинител кој ќе ја врши должноста јавен обвинител на јавното обвинителство, ако му е истечен мандатот, му престанала функцијата, е оддалечен од вршењето на функцијата или е разрешен,
* организира претставување на кандидатите за јавен обвинител на основно јавно обвинителство за гонење на организиран криминал и корупцијаспроведува интервју при избор на јавни обвинители,
* утврдува престанок на функцијата јавен обвинител,
* одлучува во втор степен во постапка за утврдување на дисциплинската одговорност на јавните обвинители,
* одлучува во втор степен по одлуката за упатување на јавен обвинител во друго јавно обвинителство,
* ја следи работата на јавните обвинители врз основа на извештаите за работа на јавните обвинители и оцената за нивната работа согласно закон,
* одлучува во втор степен за времено оддалечување од функцијата јавен обвинител,
* одлучува за распоредување на јавниот обвинител од едно во друго јавно обвинителство од ист или понизок степен во случај на укинување или реорганизирање на јавното обвинителство
* постапува по претставки и поплаки на граѓани и правни лица за работата на јавните обвинители,
* го утврдува начинот на вршење на надзор во јавното обвинителство со донесување на посебен подзаконски акт,
* одлучува по приговор на јавен обвинител за добиената оцена,
* одлучува во постапка за обезбедување и гарантирање на самојстојноста на јавните обвинители, уредена со правилник кој го донесува Советот,
* одлучува по поднесено барање за дисциплинска одговорност на член на Советот,
* донесува одлука за член на Советот да може да врши непосреден увид во работењето на јавните обвинители,
* донесува Етички кодекс за јавни обвинители по предлог на Здружението на јавните обвинители,
* го определува бројот на јавните обвинители во јавните обвинителства со одлука врз основа на методологија која ја донесува Советот,
* до крајот на февруари во тековната година, со одлука го утврдува бројот на слободните јавнообвинителски места во основните јавни обвинителства за наредните две години, врз основа на соодветната методологија и одлуката да ја доставува до Академијата за судии и обвинители,
* ги разгледува и оценува годишните извештаи на јавните обвинителства,
* донесува Деловник за работа,
* донесува решение за мирување на функцијата јавен обвинител,
* издава и одзема службени легитимации на јавните обвинители,
* води персонално досие за јавните обвинители,
* поднесува извештај за својата работа,
* дава мислења по закони од областа на делокругот на работата на Советот,
* дава мислења по програмите на Академијата за судии и јавни обвинители,
* објави оглас и спроведува постапка за избор на јавен обвинител за времено упатување во друго јавно обвинителство по предлог на Јавниот обвинител на Република Северна Македонијаили по сопствена проценка и
* врши и други работи утврдени со закон.

# Работа на седници

**Член 10**

1. Работите од својата надлежност Советот ги разгледува и за нив одлучува на седница со гласање „за“ или „против“ од страна на присутните членови.
2. Претседателот на Советот ги свикува и раководи со седниците.
3. Претседателот е должен да свика седница и по предлог на најмалку четири члена на Советот.
4. Седница може да се одржи ако е присутно мнозинството од вкупниот број членови.
5. Советот одлучува со мнозинство гласови од вкупниот број членови, освен ако со закон не е поинаку определено.
6. Одлуките на Советот мора да бидат образложени и истите се објавуваат на веб-страницата на Советот.

# Јавност во работата

# Член 11

1. Седниците на Советот се јавни.
2. Јавноста може да биде исклучена само со одлука на Советот заради заштита на угледот и интегритетот на јавниот обвинител, заради заштита на тајноста на податоците, заштита на класифицирани информации и во случаи утврдени со закон. За исклучување на јавноста од седниците, Советот одлучува со двотретинско мнозинство гласови од вкупниот број членови.
3. Во случај кога Советот одлучил за исклучување на јавноста од седницата, претседателот на Советот е должен да ја извести јавноста за причините за исклучување на јавноста и во случај ако на истата седница донесува одлука со гласање, гласањето за одлуката е јавно.
4. Кога Советот одлучува за избор на јавен обвинител на јавно обвинителство или за избор на јавен обвинител во јавно обвинителство, јавноста не може да биде исклучена во ниеден случај.
5. Советот составува записник од гласањето за одлуката од ставот (4) на овој член и истиот јавно го објавува на веб-страницата на Советот.
6. За работата на седницата на Советот се води записник и седницата се снима тонски или се прави аудио-визуелен запис. Усвоениот записник се објавува на веб- страницата на Советот.

# Изземање на член на Советот

# Член 12

1. Член на Советот не учествува во работа на Советот во постапки во кои се одлучува за јавен обвинител или кандидат за јавен обвинител со кој е во:
2. брачна или вонбрачна заедница;
3. роднинска врска по права линија до кој било степен, а во странична до четврт степен;
4. роднинска врска по сватовство до втор степен;
5. однос на посвоеник или посвоител или лице со кое живее во иста семејна заедница
6. однос на судир на интереси согласно закон.
7. Член на Совет избран од редот на јавните обвинители не учествува во работата на Советот кога е поведена постапка за утврдување на негова одговорност како јавен обвинител или како член на Советот.
8. Член на Советот е должен веднаш да престане со својата работа во постапките од надлежност на Советот во моментот на осознавање за постоење на причините од ставот (1) на овој член и за тоа да го извести Советот.
9. Член на Советот, освен во случаите предвидени во ставот (1) на овој член, доколку во вршењето на својата функција дознае за постоење на околности кои може да предизвикаат сомневање во неговата непристрасност, е должен веднаш за тоа да го извести Советот, кој ќе донесе соодветна одлука.
10. Ако членот на Советот не постапи согласно со ставот (3) на овој член, тогаш за него може да биде поведена дисциплинска постапка.

**Алтернатива**

1. Член на Советот не учествува во работа на Советот во постапки во кои се одлучува за јавен обвинител или кандидат за јавен обвинител со кој е во:
2. брачна или вонбрачна заедница;
3. роднинска врска по права линија до кој било степен, а во странична до четврт степен;
4. роднинска врска по сватовство до втор степен;
5. однос на посвоеник или посвоител или лице со кое живее во иста семејна заедница
6. Учествувал или во моментот учествува во друга постапка против тој јавен обвинител или кандидат за јавен обвинител.
7. Член на Совет избран од редот на јавните обвинители не учествува во работата на Советот кога е поведена постапка за утврдување на негова одговорност како јавен обвинител или како член на Советот.
8. Член на Советот е должен веднаш да престане со својата работа во постапките од надлежност на Советот во моментот на осознавање за постоење на причините од ставот (1) на овој член и за тоа да го извести Советот.
9. Член на Советот, освен во случаите предвидени во ставот (1) на овој член, доколку во вршењето на својата функција дознае за постоење на околности кои може да предизвикаат сомневање во неговата непристрасност, е должен веднаш за тоа да го извести Советот, кој ќе донесе соодветна одлука.
10. Ако членот на Советот не постапи согласно со ставот (3) на овој член, тогаш за него може да биде поведена дисциплинска постапка.

# Еднаквост на членовите на Советот

# Член 13

Членовите на Советот во вршењето на функцијата член на Советот имаат еднакви права и обврски, освен ако со закон е поинаку определно.

**АЛТЕРНАТИВА** :

Членовите во работата на Советот имаат еднакви права и обврски.

# Деловник за работа на Советот

# Член 14

1. Советот донесува Деловник за работа со мнозинство гласови од вкупниот број членови.
2. Со Деловникот за работа на Советот се уредува начинот на работа на Советот и други прашања од надлежност на Советот.

# Извештај за работа

# Член 15

1. Советот за својата работа изготвува и поднесува годишен извештај до Собранието на Република Северна Македонија на запознавање и рагледување, најдоцна до 30 април во тековната за претходната година.
2. Извештајот содржи податоци за бројот на избраните и разрешените јавни обвинители, бројот на поведени и завршени дисциплински постапки, кадровските состојби во јавното обвинителство, материјално-финансиската состојба на Советот на јавните обвинители, податоци за постапување по претставки и предлози од граѓаните и правни лица и други податоци од делокругот на работата на Советот.
3. Советот со мнозинство гласови од вкупниот број членови на седница го усвојува извештајот за својата работа.
4. Примерок од извештајот од ставот (1) на овој член се доставува и до Владата на Република Северна Македонија и Јавното обвинителство на Република Северна Македонија и се објавува на веб- страницата на Советот.

# ПОСТАПКА ЗА ИЗБОР НА ЧЛЕН НА СОВЕТОТ

# Оглас за член на Советот

**Член 16**

1. Претседателот на Советот во рок од 60 дена пред истекот на мандатот на членовите на Советот е должен да:

* донесе решение за распишување на оглас за избор за членови на Советот од редот на јавните обвинители и да распише оглас за избор на членови на Советот од редот на јавните обвинители, и
* да го извести претседателот на Собранието на Република Северна Македонија да распише оглас за избор на членови на Советот што ги избира Собранието.

1. Во случај на предвремен престанок на мандатот од членот 7 на овој закон, претседателот на Советот ќе постапи согласно со ставот (1) на овој член најдоцна во рок од 15 дена по престанокот на мандатот за членот на Советот.

# Времетраење на огласот

# Член 17

1. Огласот од членот 16 на овој закон се објавува во “Службен весник на

Република Северна Македонија“ и во најмалку два дневни весника од кои еден од весниците што се издава на јазикот што го зборуваат најмалку 20% од граѓаните кои зборуваат службен јазик различен од македонскиот јазик.

1. Огласот трае 15 дена од денот на објавувањето во “Службен весник на Република Северна Македонија“.
2. Од денот на распишувањето на огласот до денот на гласањето мора да поминат најмалку 30 дена.

# Услови за член на Советот од редот на јавните обвинители

**Член 18**

На огласот може да се јави секој јавен обвинител кој во моментот на објавувањето на огласот врши функција на јавен обвинител и:

* кој има најмалку десет години стаж како јавен обвинител,
* да не му е изречена дисциплинска мерка и
* да има позитивна оцена во вршењето на јавно обвинителската функција согласно со закон.

# Кандидатура

# Член 19

1. Кандидатите својата кандидатура ја поднесуваат писмено до Советот.
2. Кон пријавата кандидатот доставува:

* биографски податоци за стручниот и професионалниот развој,
* податоци за учество во стручна и професионална едукација и усовршување, издадени од Академијата за судии и јавни обвинители или од друга институција,
* мотивационо писмо и
* изјава за која листа се пријавува.

(3) Советот по службена должност приложува, односно ги прибавува:

* потврдата за стаж како јавен обвинител,
* последната оценка за кандидатот од надлежното јавно обвинителство,
* изводот од евиденцијата за изречени дисциплински мерки.

# Комисија за подготвување на кандидатски листи

# Член 20

1. Советот од својот состав формира Комисија за подготвување на кандидатски листи составена од три члена.
2. Комисијата од навремено доставените кандидатури на кандидатите кои ги исполниле условите од членот 18 на овој закон, изготвува кандидатски листи и ги доставува до Советот.
3. Кандидатските листи се подготвуваат по изборни единици од кои се избира по еден кандидат, и тоа:

* како општа листа за кандидат од подрачјето на Вишото јавно обвинителство во Битола, со изборно место број 1,
* како општа листа за кандидат од подрачјето на Вишото јавно обвинителство во Гостивар, со изборно место број 2,
* како општа листа за кандидат од подрачјето на Вишото јавно обвинителство во Скопје со изборно место број 3,
* како општа листа за кандидат од подрачјето на Вишото јавно обвинителство во Штип, со изборно место број 4,
* како општа листа за кандидат од подрачјето на Јавното обвинителство на Република Северна Македонија, со изборно место број 5 и
* како единствена посебна листа на кандидати на јавните обвинители припадници на сите заедници кои не се мнозинство во Република Северна Македонија за целата територија на Република Северна Македонија, со изборни места како за општа листа.

1. Комисијата од ставот (1) на овој член со решение ќе ја одбие кандидатурата на јавен обвинител за член на Советот ако не ги исполнува условите утврдени во членот 18 од овој закон односно, ќе ја отфрли ако кандидатот не достави комплетна документација согласно со членот 19 ставовите (1) и (2) од овој закон.
2. Против решението од ставот (4) на овој член јавниот обвинител има право на управен спор согласно член 36 од овој закон
3. Комисијата од ставот (1) на овој член ќе ги објави кандидатските листи, како и мотивационите писма и биографиите на пријавените кандидати кои ги исполнуваат условите на веб-страницата на Советот на јавните обвинители најдоцна 21 ден од денот на распишувањето на изборите.
4. Јавниот обвинител може да ја повлече својата кандидатура во рок од седум дена по поднесувањето на својата кандидатура.

# Комисија за спроведување на избори на членови на Советот

# од редот на јавните обвинители

**Член 21**

1. Советот од својот состав формира Комисија за спроведување на избори на членови на Советот од редот на јавните обвинители во Република Северна Македонија (во натамошниот текст: Комисијата за избори).
2. Комисијата за избори се состои од претседател, два члена и нивни заменици.
3. Комисијата за избори го подготвува изборниот материјал, формира избирачки одбори и ги спроведува изборите.

# Изборен именик на јавните обвинители

# Член 22

1. Изборниот именик на јавните обвинители го води Советот и во него се

содржани податоците за:

* името и презимето на јавниот обвинител,
* единствениот матичен број,
* јавното обвинителство во кое ја врши функцијата,
* вкупниот стаж како јавен обвинител,
* националната припадност,
* бројот на службената легитимација,
* место за забелешка и
* место за потпис.

1. Најдоцна пет дена по распишување на изборите, Советот го доставува Изборниот именик на јавните обвинители до сите јавни обвинителства во Република Северна Македонија.
2. Изборниот именик на јавните обвинители се става на увид во јавното обвинителство и е достапен на секој јавен обвинител кој има право во рок од три дена од денот на ставање на увид, по писмен пат да побара исправка на податоците.
3. Претседателот на Советот во рок од три дена од приемот на барањето од ставот (3) на овој член одлучува со решение.
4. Против решението од ставот (4) на овој член јавниот обвинител има право на управен спор согласно членот 36.
5. Советот најдоцна во рок од 20 дена од денот на распишувањето на изборите го заклучува Изборниот именик на јавните обвинители.

# Начин за спроведување на изборите за членови на Советот

# од редот на јавните обвинители

**Член 23**

1. Изборите за членовите на Советот од редот на јавните обвинители се спроведуваат во ист ден.
2. Изборите се спроведуваат на изборни места во вишите јавни обвинителства и во Јавното обвинителство на Република Северна Македонија.
3. Изборите по изборни места ги спроведува изборен одбор формиран со решение од Комисијата за избори.
4. Кандидат за член на Советот не може да биде член на изборен одбор.
5. Изборниот одбор е составен од претседател и заменик претседател од редот на јавните обвинители и двајца членови и нивни заменици од редот на вишите јавнообвинителски советници, самостојните јавнообвинителски советници, јавнообвинителски советници, стручни соработници и јавнообвинителски приправници.
6. Комисијата за избори е должна изборниот одбор да го формира седум дена пред денот на гласањето.

# Изборен материјал

# Член 24

Изборниот материјал се состои од:

* кутии за гласање и паравани,
* обрасци за записници,
* блок со гласачки ливчиња според изводот од Изборниот именик на јавните обвинители,
* извод од Изборниот именик на јавните обвинители,
* листи на кандидати и
* друг материјал потребен за гласање.

# Гласачко ливче

**Член 25**

1. Гласачкото ливче содржи:

* назив на гласачкото ливче,
* сериски број, кој се наоѓа на делот кој останува на кочанот,
* број на изборна единица и назив на изборното место,
* презиме и име на кандидатите според азбучен ред,
* јавното обвинителство од кое кандидатот се кандидира и
* заверка со печат на јавното обвинителство кое е изборно место.

1. Покрај податоците од ставот (1) на овој член посебното гласачко ливче содржи и податоци за националната припадност на кандидатите.
2. Комисијата за избори го подготвува образецот на гласачкото ливче согласно со овој член.

# Доставување на изборниот материјал

# Член 26

Комисијата за избори го предава изборниот материјал на претседателите на избирачките одбори најдоцна во рок од 24 часа пред одржување на изборите за што се составува записник.

# Спроведување на гласањето

# Член 27

1. Гласањето се спроведува во работен ден.
2. Гласањето започнува во 8,00 часот и трае непрекинато до 15,00 часот.
3. Јавните обвинители гласаат за еден кандидат од општата листа и еден кандидат од единствената посебна листа.
4. Јавните обвинители се идентификуваат при гласањето со службена легитимација или јавна исправа за утврдување на идентитетот и гласаат тајно.
5. Избирачкиот одбор може да го затвори гласачкото место и пред истекот на рокот од ставот (2) на овој член, ако гласале сите јавни обвинители запишани во изводот од Изборниот именик на јавните обвинители.
6. Гласачката кутија не смее да биде отворена пред 15:00 часот.
7. Комисијата за избори е должна преку веб-страницата на Советот да обезбеди јавноста директно да го следи сумирањето на изборниот резултат, а во случај да не може да се обезбеди директен пренос од технички причини, е должна да обезбеди снимање на истиот и најдоцна следниот ден да ја постави снимката на веб-страницата на Советот.

# Записник за гласање

# Член 28

1. По затворањето на гласачкото место, избирачките одбори најдоцна до 19,00

часот истиот ден составуваат записник за текот и резултатите на гласањето и ја известуваат Комисијата за изборите.

1. Во записникот се внесуваат податоци:

* за вкупниот број на излезени гласачи кои гласале,
* за вкупниот број на гласови што ги добил секој кандидат,
* за бројот на неважечките ливчиња и
* забелешка за текот на гласањето

1. Избирачкиот одбор најдоцна во рок од осум часа по завршување на гласањето го доставува записникот со резултатите од гласањето и другиот изборен материјал до Комисијата за избори.

# Неважечко гласачко ливче

# Член 29

Гласачкото ливче е неважечко ако не е пополнето или има заокружено поголем број кандидати од бројот што се избира според изборната единица или ако на друг недвосмислен начин не може со сигурност да се констатира волјата на избирачот.

# Изборен резултат

# Член 30

1. Комисијата за избори ги сумира резултатите од изборните места, го

утврдува изборниот резултат во изборните единици и преку медиумите и на огласна табла на изборното место ги објавува резултатите најдоцна во рок од 48 часа од моментот на затворањето на изборните места доколку не е поведена постапка за заштита на избирачкото право согласно со членовите 32 и 33 од овој закон.

1. Ако е поведена постапка за заштита на избирачкото право, Комисијата за избори резултатите од ставот (1) на овој член ги објавува веднаш по завршување на тие постапки.
2. За успешни се сметаат изборите на кои излегле повеќе од половина од запишаните избирачи од таа изборна единица.
3. Доколку на изборите не излегле повеќе од половина од запишаните избирачи од таа изборна единица, постапката за избор се повторува во целост со објавување нов оглас во рок од десет дена.
4. За избран член на Советот се смета кандидатот кој добил најголем број гласови во изборнатаединица.
5. Ако повеќе кандидати добиле еднаков најголем број на гласови од една изборна листа, изборите за овие кандидати ќе се повторат во рок од седум дена од денот на гласањето. Во случај на повторен еднаков број на гласови, членот на Советот ќе се избере по пат на ждрепка организирана од Комисијата за избор.
6. Комисијата за избори на избраните членови на Советот од редот на јавните обвинители им издава уверение.
7. Формата и содржината на образецот на уверението ќе ги пропише министерот за правда.

# Заштита на избирачко право

# Член 31

1. Постапката за заштита на избирачкото право е итна.
2. Приговорите и тужбите се доставуваат директно до надлежните органи.
3. Доставувањето на приговор и тужба по пошта не е дозволено.

# Постапка за заштита на избирачкото право на кандидат

**Член 32**

1. Секој кандидат за текот и резултатите од гласањето во постапката за гласање, сумирање и утврдување на резултатите од гласањето за член на Советот може во рок од 5 часа по завршувањето на гласањето, односно по објавувањето на резултатите до Комисијата за избори да поднесе приговор.
2. Комисијата за избори е должна во рок од 12 часа по приемот на приговорот да донесе одлука.
3. Против одлуката на Комисијата за избори во рок од 12 часа од приемот на одлуката незадоволните кандидати имаат право на управен спор согласно член 36 од овој закон.

# Постапка за заштита на избирачко право на избирач

# Член 33

1. Секој избирач на кого му е повредено избирачкото право во постапката при

спроведување на гласањето може во рок од 5 часа по завршувањето на гласањето до Комисијата за избори да поднесе приговор.

1. Комисијата за избори е должна во рок од 12 часа по приемот на приговорот да донесе одлука.
2. Против одлуката на Комисијата за избори во рок од 12 часа од приемот на одлуката може да се поднесе тужба за поведување на управен спор согласно член 36.

# Членови на Советот што ги избира Собранието на Република Северна Македонија

**Член 34**

(1)Членовите на Советот што ги избира Собранието на Република Северна Македонија се од редот на универзитетски професори по право, адвокати, поранешни судии на меѓународни судови или членови на меѓународни правосудни тела и други истакнати правници, од кои двајца се припадници на заедниците.

(2)На огласот на Собранието на Република Северна Македонија за избор на член на Советот може да се јави секое лице кое во моментот на објавувањето на огласот ги исполнува следниве услови:

-да е државјанин на Република Северна Македонија,

-да е дипломиран правник со најмалку 15 години работно искуство во правната професија по положен правосуден испит или универзитетски професор по право со најмалку седум години работно искуство во наставно-научно звање,

- да се истакнал со научна или професионална работа за прашања од областа на правосудството,

- да се истакнал со свое јавно делување во заштита на владеењето на правото, независноста на судството и човековите права,

-да не е осуден со правосилна судска пресуда за кривично дело против службена должност и овластување во вршење на функцијата или друго кривично дело на казна затвор од најмалку шест месеци што го прави недостоен за да ја врши функцијата член на Советот,

-да ужива углед и да поседува интегритет за вршење на функцијата член на Совет за што приложува најмалку три препораки од универзитетски професори по право, адвокати, поранешни или сегашни судии на меѓународни судови или членови на меѓународни правосудни тела, или лица/е а со најмалку 15 години работно искуство во правната професија по положен правосуден испит од кои две од лица кои припаѓаат на истата правна професија.

(3) Кон пријавата кандидатите доставуваат биографски податоци и податоци за стручниот и професионалниот развој и мотивационо писмо, како и докази за исполнетост на условите од ставовите (1) и (2)на овој член.

(4) Во случаите од ставовите (1) и (2) на овој член, за член на Советот не може да биде избрано лице кое во моментот на објавување на огласот врши судиска или јавнообвинителска функција или лице кое било разрешено од судиска или јавнообвинителска функција, освен ако Европскиот суд за човекови права утврдил прекршување на Европската конвенција за човековите права во постапката за разрешување, ниту лице кое во последните четири години било пратеник, член на Влада на Република Северна Македонија, вршело или врши функција во орган на политичка партија.

(5) Седницата на Собранието на Република Северна Македонија на која се избираат членовите од ставот (1) на овој член е итна и се одржува во рок од најмногу 30 дена од денот на изборот за членови на Советот што се избираат од страна на јавните обвинители.

**Постапка за избор на член на Советот од**

**Собранието на Република Северна Македонија**

**Член 35**

1. Постапката за избор за членови на Советот кои ги бира Собранието започнува со објавување на огласот од членот 16 од овој закон.
2. Комисијата за прашања на изборите и именувањата на Собранието на Република Северна Македонија во рок од 10 дена од објавувањето на огласот од членот 16 на овој закон формира Работна група за прелеминарна селекција на кандидати за членови на Советот (во понатамошниот текст: Работна група), по објавен повик за определување на претставници кои не се од редот на пратениците.
3. Работната група е составена од 5 членови:

- еден член од Здружението на јавните обвинители на Република Северна Македонија,

- еден член од Адвокатската комора на Република Северна Македонија,

- еден член од граѓанскиот сектор од областа на владеење на правото, правосудството и човековите права,

- еден пратеник од парламентарното мнозинство,

- еден пратеник од парламентарната опозиција.

1. Административна поддршка на работната група дава организационата единица на службата на Собранието на Република Северна Македонија која дава поддршка на работните тела на Собранието на Република Северна Македонија.
2. Во рок од осум дена од истекот на рокот за пријавување од членот 17 на овој закон, Работната група врши проверка на исполнетоста на условите од членот 34 на овој закон и подготвува извештај со листа на кандидати кои ги исполнуваат условите, која се доставува до Комисијата за избори и именувања и до сите пријавени кандидати.
3. Извештајот со листата од ставот (5) на овој член заедно со биографиите и мотивационите писма на кандидатите во целост се објавува на веб-страницата на Собранието на Република Северна Македонија, со податоци за исполнетоста на условите од членот 34 на овој закон, веднаш, а најдоцна во рок од еден ден од денот на нејзиното утврдување.
4. Незадоволните кандидати имаат право на приговор на листата на Работната група до Комисијата за избори и именување во рок од 48 часа од објавување на листата на веб-страницата. Комисијата е должна да одлучи по приговорите најдоцна во рок од 5 дена по истекот на рокот за поднесување на приговор и да објави конечна листа.
5. Во рок од пет дена од објавувањето на листата од ставот (7) на овој член, Комисијата за избори и именувања организира јавна расправа за претставување на кандидатите кои ги исполнуваат условите од членот 34 на овој закон која се емитува на Собранискиот канал. Доколку некој од кандидатите не дојде на претставување на јавна расправа, а не го оправда отсуството, се смета дека ја повлекол пријавата.
6. Комисијата на јавната расправа задолжително поканува претставници од Здружението на јавните обвинители, Адвокатската комора на Република Северна Македонија, граѓанските организации кои работат во областа на правосудството, владеењето на правото и човековите права, претставници од медиумите и академската заедница.
7. Терминот за одржување на претставувањето на јавната расправа се објавува на веб страницата на Собранието на Република Северна Македонија на денот на објавувањето на листата од ставот (7) на овој член.
8. На јавната расправа присутните имаат право да поставуваат прашања.
9. Во рок од 7 дена од завршувањето на јавната расправа, Комисијата подготвува извештај со предлог листата на кандидати и заедно со документите од членот 34 од овој закон ги доставува до Собранието.Собранието закажува седница во рок од 30 дена од денот на приемот на извештајот со предлог листа од ставот (5) на овој член.
10. Собранието на седницата расправа и гласа поединечно за секој од кандидатите од предлог листата составена од Комисијата.
11. Доколку двајца кандидати имаат апсолутно мнозинство од вкупниот број на пратеници се смета дека е избран оној кандидат кој има поголем број на гласови.
12. Доколку Собранието не избере членови на Советот, постапката за избор се повторува во целост со објавување нов оглас во рок од десет дена.
13. Во постапката за избор на членови на Советот се земаат предвид принципот на соодветна и правична застапеност и принципот на подеднаква родова застапеност.

**Член 36**

**Рокови за итна управно судска заштита**

1. Против одлуките од членовите 20 став (5), 22 став (5), 31 став (2), 32 став (3) и 33 став (3) од овој закон избирачот или кандидатот може да поднесе тужба пред Управниот суд во рок од 24 часа од приемот на одлуката.
2. Управниот суд по тужбата од ставот 1 од овој член должен е да донесе одлука во рок од 48 часа од доставувањето на списите.
3. Против одлуката на Управниот суд од став 2 на овој член може да се изјави жалба до Вишиот управен суд во рок од 3 дена од денот на приемот на одлуката на управниот суд.
4. Вишиот управен суд по жалбата од ставот 3 на овој член одлучува во рок од 5 дена од приемот на жалбата.

# Свечена изјава

# Член 37

1. Избраните членови на Советот и членовите по функција, даваат свечена

изјава пред претседателот на Собранието на Република Северна Македонија.

1. Свечената изјава гласи:

“Изјавувам и се колнам дека функцијата член на Советот на јавни обвинители ќе ја вршам чесно, совесно и одговорно и ќе ги почитувам Уставот на Република Северна Македонија, законите и меѓународните договори ратификувани во согласност со Уставот на Република Северна Македонија.“

1. Свечената изјава новоизбраните членови ја потпишуваат.
2. Избраните членови и членот по функција на Советот, свечената изјава ја даваат на македонски јазик и ја потпишуваат на македонски јазик и неговото кирилско писмо.
3. Избраните членови на Советот припадници на заедниците кои зборуваат службен јазик различен од македонскиот јазик што го зборуваат најмалку 20% од граѓаните, свечената изјава ја даваат согласно со одредбите од Законот за употребата на јазиците.
4. На новоизбраниот член му се дава примерок од потпишаната изјава
5. Со денот на давање на свечената изјава на новоизбраниот член започнува да тече мандатот.

## **Конституирање на Советот**

**Член 38**

1. При избор на целиот состав на Советот, конститутивната седница се одржува во рок од 30 дена од изборот на мнозинството членови на Советот.
2. Конститутивната седница ја свикува и со неа претседава најстариот од избраните членови на Советот најдоцна 30 дена од денот на изборот.
3. До изборот на претседател на Советот претседава најстариот член на Советот.

# Престанок на мандатот на член на Советот

# Член 39

1. На член на Советот му престанува мандатот:
2. со истекот на времето за кое е избран;
3. по поднесена оставка;
4. ако е разрешен од јавнообвинителската функција согласно со закон;
5. ако е разрешен како член на Советот, согласно со закон;
6. со исполнување на услови за старосна пензија согласно со закон, при што членот на Советот може да продолжи со вршењето на функцијата согласно со прописите за работните односи со доставување изјава до Советот на јавните обвинители.
7. ако е осуден со правосилна судска пресуда за кривично дело против службена должност и овластување во вршење на функцијата или друго кривично дело со кое му е изречена казна затвор од најмалку шест месеца кое го прави недостоен да ја врши функцијата член на Советот или ако му е изречена казна Забрана за вршење на професија, дејност или должност;
8. ако на член на Советот му се утврди трајна неспособност за вршење на функцијата и
9. ако е избран или именуван на друга јавна функција или професија.
10. Во случајот од ставот (1) точка 2) на овој член мандатот на било кој член на Советот, престанува кога Советот на првата следна седница, а најдоцна во рок од 15 дена од денот на поднесување, ќе ја констатира оставката.
11. Во случајот од ставот (1) точка 3) на овој член, мандатот на член на Советот престанува со правосилноста на одлуката за разрешување на јавниот обвинител од функцијата.
12. Во случајот од ставот (1) точка 4) на овој член, мандатот на член на Советот престанува со правосилноста на одлуката за разрешување на член на Советот
13. Во случајот од ставот (1) точка 5 на овој член, престанокот, односно продолжувањето на функцијата член на Советот, со решение Советот го констатира на првата наредна седница.
14. Во случајот од ставот (1) точка 6) на овој член мандатот престанува со денот на правосилноста на пресудата.
15. Во случајот од ставот (1) точка 7) на овој член мандатот престанува кога Советот, врз основа на правосилна судска одлука, на седница ќе утврди престанок на функцијата член на Советот поради трајно губење на способноста за вршење на функцијата.
16. Во случајот од ставот (1) точка 8) на овој член мандатот престанува со изборот на друга функција или професија.

# ПОСТАПКА ЗА РАЗРЕШУВАЊЕ ОД ФУНКЦИЈА НА ЧЛЕН НА СОВЕТОТ

**Разрешување на член на Советот**

**Член 40**

1. Член на Советот ќе се разреши од функцијата, ако:
2. Jавниот обвинител - член на Советот е разрешен од јавнообвинителската функција согласно со закон;
3. Ако се исполнети основите за разрешување согласно закон.
4. Мандатот престанува со правосилноста на одлуката за разрешување на членот на Советот на јавните обвинители.

# Основи за поднесување на барање за разрешување за член на Совет

**Член 41**

Образложено барање за поведување на постапка за разрешување на член на Советот, заедно со доказите на кои се заснова барањето, до Советот може да поднесат најмалку 5 јавни обвинители или најмалку три члена на Советот, ако членот на Советот:

* влијае врз самостојноста на јавните обвинители или врши притисок во врска со одлучувањето по конкретни предмети,
* членува или врши политичка функција во политичка партија или остварува партиска или политичка активност,
* ја занемарува и не ја извршува својата функција и обврски во работата на Советот,
* ако одбие да поднесе изјава за имотна состојба и интереси согласно со закон или ако податоците содржани во изјавата во голема мера се невистинити утврдено од надлежна институција согласно закон или
* ги прекрши правилата за изземање во ситуации во кои членот на Советот знаел или требало да знае за постоење на некоја од основите за изземање предвидени со овој закон.

# Постапка за разрешување на член

# Член 42

1. Постапката за разрешување на член на Советот е итна и од доверлив карактер, се води без присуство на јавноста и со почитување на угледот и достоинството на членот на Советот при што се води сметка за заштита на личните податоци согласно со прописите за заштита на личните податоци.
2. По исклучок од став (1) на овој член, на барање на членот на Советот против кого се води постапката, Советот ќе одлучи постапката да биде јавна.
3. Барањето од членот 41 од овој закон се доставува до Советот, кој во рок од три дена од денот на приемот, на јавна седница утврдува дали барањето е уредно и поднесено од овластен подносител.
4. Ако барањето е неуредно или поднесено од неовластен подносител, Советот на истата седница ќе го отфрли.
5. Ако барањето е уредно и поднесено од овластен подносител, Советот формира комисија од три члена која прибавува податоци и докази кои се од интерес за утврдување на состојбата во врска со барањето.
6. Доколку податоците и доказите од ставот (5) на овој член се наоѓаат кај државен орган, орган на единицата на локалната самоуправа или кај физичко или правно лице на кое му е доверено вршење на јавни овластувања, истите се должни без надоместок да ги достават до Комисијата од став (5) на овој член, односно до членот на Советот против кого се води постапката, во рокот определен во барањето од ставот (1) на овој член.
7. Советот во рок од 30 дена од денот на приемот на барањето одржува седница на која претседателот на Советот ги презентира сите наводи, податоци и докази.
8. Членот на Советот против кого се води постапката за разрешување, има право писмено да одговори на наводите во барањето или да даде усна изјава на седницата на Советот на која се расправа по барањето.
9. Заедно со одговорот на барањето членот на Советот ги доставува сите докази врз основа на кои го заснова својот одговор на барањето.
10. Членот на Советот против кого се води постапката за разрешување има право на бранител што самиот го обезбедува и го известува за расправата.
11. Начинот на спроведување на постапката за разрешување на член на Советот подетално се уредува со подзаконски акт на Советот.

# 

# Достава

# Член 43

1. Доколку барањето е уредно и поднесено од овластен подносител, Советот го доставува барањето и доказите лично до членот на Советот против кој е поднесено, преку архивата на Советот или со препорачана пратка на адресата на живеалиште или престојувалиште.
2. Ако членот на Советот не се затече на местото на достава од ставот (1) на овој член му се остава писмено известување за местото и времето за подигање на барањето и истото се смета за уредна достава.
3. Членот на Советот во одговорот на барањето е должен да ја наведе адресата на која ќе му се доставуваат писмената во текот на постапката по писмен пат со препорачана пратка, како и електронската адреса на која писмената ќе му се доставуваат по електронски пат.
4. Доколку членот на Советот не се затече на адресата наведена во одговорот на барањето каде што треба да се изврши доставување на писменото, доставувачот ќе остави писмено известување заради примање на писменото со кое се известува да дојде во определен ден и час во определена просторија на Советот за прием на писменото. Ако членот на Советот не постапи по известувањето се смета дека доставувањето е извршено на денот и часот наведени во известувањето.
5. Доставувањето по електронски пат се врши согласно со одредбите од Законот за парничната постапка.

# Одлука по барањето за разрешување

# Член 44

1. Советот ќе донесе одлука по поднесеното барање за разрешување, по правило, на првата наредна седница, а најдоцна во рок од три месеци од приемот на барањето.
2. Одлуката за разрешување на член на Советот ја донесува Советот со мнозинство од вкупниот број членови на Советот.
3. Против одлуката за разрешување на член на Советот, членот на советот има право на управен спор согласно член 65 од овој закон.
4. Мандатот на членот на Совет престанува со денот кога е донесена одлуката за разрешување.

**Времено оддалечување од вршење на функцијата член на Совет**

**Член 45**

1. Член на Советот може да се оддалечи од вршењето на функцијата член на Совет ако против него е донесена наредба за спроведување истражна постапка, ако е поднесен обвинителен предлог, освен за кривични дела сторени од небрежност или ако е поведена дисциплинска постапка против него или постапка за разрешување.
2. Советот ќе закаже седница на која ќе расправа за времено оддалечување од вршењето на функцијата на член на Советот во рок од 8 дена од приемот на актот од ставот (1) на овој член.
3. Одлука за времено оддалечување од функцијата член на Советот донесува Советот со мнозинство гласови од вкупниот број членови, при што на седницата може да присуствува, но од гласањето се иззема членот на Советот против кого е поведена постапката.
4. Одлуката за времено оддалечување од функцијата член на Советот ќе се преиспитува на секој месец од страна на Советот.

# ИЗБОР, ПРЕСТАНОК И РАЗРЕШУВАЊЕ ОД ФУНКЦИЈАТА ЈАВЕН ОБВИНИТЕЛ

**Огласување на избор за јавен обвинител**

**Член 46**

1. Советот донесува одлука за објавување на оглас за избор на јавен

обвинител веднаш, а најдоцна во рок од 7 дена по упразнување на местото јавен обвинител или по утврдената потреба за јавнообвинителско место.

1. Огласот се објавува во “Службен весник на Република Северна Македонија“ и во најмалку два дневни весника од кои еден од весниците што се издава на јазикот што го зборуваат најмалку 20% од граѓаните кои зборуваат службен јазик различен од македонскиот јазик.
2. Со огласот се известуваат заинтересираните кандидати во рок од 15 дена од денот на објавувањето во “Службен весник на Република Северна Македонија“ да поднесат пријави до Советот.

# Избор на јавен обвинител во основно јавно обинителство

**Член 47**

1. Советот избира јавен обвинител во основно јавно обвинителство од листата на кандидати доставена од Академијата за судии и јавни обвинители кои се јавиле на огласот, земајќи ги предвид годината на завршување на обуката и постигнатиот успех, како и спроведеното интервју од страна на Советот.
2. Советот спроведува интервју на кандидатите вреднувајќи ги нивните компетенции, при што обезбедува услови за јавност на интервјуто.
3. Начинот на спроведување на интервјуто поблиску се уредува со подзаконски акт кој го донесува Советот.
4. Советот може да избере за јавен обвинител во основно јавно обвинителство јавен обвинител од друго основно јавно обвинителство кој се пријавил на огласот, доколку на огласот не се јавил кандидат од Академијата за судии и јавни обвинители.

# Избор на јавни обвинители во Јавното обвинителство на Република Северна Македонија, во вишите јавни обвинителства и во основно јавно обвинителство за гонење на организиран криминал и корупција

**Член 48**

Советот избира јавни обвинители во Јавното обвинителство на Република Северна Македонија, во вишите јавни обвинителства и во основното јавно обвинителство за гонење на организиран криминал и корупција, од пријавените кандидати на огласот што ги исполнуваат условите и критериумите согласно закон.

# Член 49

Член на Советот за време на траењето на мандатот не може да биде избран за јавен обвинител во јавно обвинителство или за јавен обвинител на јавно обвинителство.

# Одлука за избор на јавни обвинители

**Член 50**

1. За избор на јавни обвинители Советот расправа и одлучува на седница на која присуствуваат најмалку две третини од вкупниот број членови.
2. Членовите на Советот гласаат поединечно за сите кандидати на ранг листата.
3. Секој член на Советот е должен усно на седница на Советот да ја образложи својата одлука за или против избор на јавен обвинител.
4. За јавен обвинител е избран кандидатот кој добил мнозинство гласови од вкупниот број членови на Советот
5. Одлуката што ја донесува Советот мора да биде образложена, индивидуализирана и споредлива.
6. Советот е должен одлуката за избор на јавен обвинител да ја достави до секој кандидат.

# Избор на виш јавен обвинител на вишо јавно обвинителство, основен јавен обвинител на основно јавно обвинителство за гонење на организиран криминал и корупција и основен јавен обвинител на основно јавно обвинителство

**Член 51**

1. Советот избира виш јавен обвинител на вишо јавно обвинителство и основен јавен обвинител на основно јавно обвинителство од пријавените кандидати, од редот на избраните јавни обвинители во Република Северна Македонија кои ги исполнуваат условите и критериумите предвидени согласно закон.
2. За виш јавен обвинител или основен јавен обвинител од ставот (1) е избран кандидатот кој добил мнозинство гласови од вкупниот број членови на Советот.
3. Изборот на основен јавен обвинител на Основното јавно обвинителство за гонење на организиран криминал и корупција се врши согласно закон.
4. Советот на јавни обвинители го именува основниот јавен обвинител на Основното јавно обвинителство за гонење на организиран криминал и корупција во рок од седум дена од денот на гласањето за избор.
5. Во случаите од ставот (1) на овој член посебно решение донесува Советот.

# Правична и соодветна застапеност во изборот на јавните обвинители

**Член 52**

Кога Советот избира јавни обвинители во Основното јавно обвинителство за гонење на организиран криминал и корупција, основен јавен обвинител или јавен обвинител во основно јавно обвинителство основано за подрачје на два или повеќе суда од кои барем еден суд е со седиште на подрачјето на единиците на локалната самоуправа во кои покрај македонскиот јазик друг службен јазик е јазикот што го зборуваат најмалку 20% од граѓаните кои живеат на подрачјето на тие единици на локалната самоуправа и виш јавен обвинител или јавни обвинители во тоа обвинителство кое се наоѓа на подрачјето на единицата на локалната самоуправа каде што 20% од граѓаните зборуваат службен јазик различен од македонскиот јазик, одлучува согласно со членот 50 од овој закон, при што да има мнозинство гласови од присутните членови кои припаѓаат на заедниците кои не се мнозинство во Република Северна Македонија.

# Повторно огласување на избор

**Член 53**

Ако од пријавените кандидати ниту еден не ги исполнува пропишаните услови или не е избран Советот на истата седница ќе донесе одлука за повторно огласување на избор на јавен обвинител.

**Рокови за избор**

**Член 54**

1. Советот е должен постапката за избор на јавен обвинител во основно јавно обвинителство да ја заврши во рок од 2 месеци од денот на објавување на огласот.
2. Постапката за избор на јавен обвинител на основно јавно обвинителство, за виш јавен обвинител на вишо јавно обвинителство и за избор на јавен обивнител во јавно обвинителство од повисок степен, Советот е должен да ја заврши во рок од 3 месеци од приемот на оценките за кандидатите.
3. Постапката за избор на јавен обвинител на основното јавно обвинителство за гонење на организиран криминал и корупција треба да заврши во рок од 3 месеци од денот кога е спроведено претставувањето на кандидатите.

# Престанок на функцијата јавен обвинител

# Член 55

Советот со решение ќе утврди престанок на функцијата јавен обвинител, кога е

исполнет некој од основите определени во Законот за јавното обвинителство.

# Престанок на функцијата јавен обвинител по сопствено барање

**Член 56**

Советот донесува решение за престанок на функцијата на јавен обвинител кога (поднесе оставка) сам ќе го побара тоа, без посебно да ги испитува причините на барањето, на првата следна седница по приемот на барањето (оставката).

# Престанок на функцијата јавен обвинител поради губење државјанство

**Член 57**

Советот донесува решение за престанок на функцијата на јавен обвинител поради губење на државјанство врз основа на правосилна одлука на надлежен орган на првата следна седница по прием на одлуката. Надлежниот орган е должен одлуката за губење на државјанство да ја достави до Советот.

# Престанок на функцијата јавен обвинител поради трајно губење на способноста за нејзино вршење

**Член 58**

1. Советот пред надлежен суд, по службена должност, поведува постапка за утврдување трајно губење на способност за вршење на функцијата јавен обвинител кога сам ќе дојде до такво сознание или кога таква иницијатива ќе даде јавниот обвинител на Република Северна Македонија, вишиот или основниот јавен обвинител.
2. Советот, врз основа на правосилна судска одлука, со решение ќе утврди престанок на функцијата јавен обвинител поради трајно губење на способност за вршење на функцијата на првата следна седница по приемот на одлуката.

# Престанок на функцијата јавен обвинител поради исполнување на условите за старосна пензија

**Член 59**

1. Советот донесува решение за престанок на функција јавен обвинител кога се исполнети условите за старосна пензија согласно со закон, при што јавниот обвинител може да продолжи со вршењето на функцијата согласно со прописите за работните односи со доставување изјава до Советот на јавните обвинители.
2. Во случајот од ставот (1) на овој член, престанокот, односно продолжувањето на функцијата јавен обвинител, со решение Советот го констатира на првата наредна седница.

# Престанок на функцијата јавен обвинител поради сторено кривично дело

**Член 60**

1. Советот со решение ќе утврди престанок на функцијата јавен обвинител кога јавниот обвинител е правосилно осуден за сторено кривично дело на казна затвор во траење од најмалку шест месеца или кривично дело против службената должност, на првата наредна седница.
2. Првостепениот суд без одлагање, ќе достави до Советот примерок од правосилната пресудата.

# Престанок на функцијата јавен обвинител поради избор или именување на друга јавна функција

**Член 61**

1. Советот со решение ќе утврди престанок на функцијата јавен обвинител, кога јавниот обвинител е избран или именуван на друга јавна функција, освен во случај кога со закон е предвидено мирување на функцијата јавен обвинител со денот на изборот или именувањето.
2. Органот кој го избрал или именувал јавниот обвинител на друга јавна функција е должен на Советот веднаш да му го достави актот за именување или избор.

# Член 62

1. Член на Советот може да поднесе иницијатива за утврдување дисциплинска одговорност на јавен обвинител, до овластените подносители на предлог за утврдување дисциплинска одговорност.
2. Член на Советот кој поднел иницијатива за утврдување дисциплинска одговорност на јавен обвинител не може да учествува во постапката за утврдување на дисциплинска одговорност на јавните обвинители во втор степен и за разрешување на јавен обвинител.

# Разрешување на јавен обвинител

# Член 63

Советот врз основа на спроведена постапка за утврдување одговорност со решение ќе разреши јавен обвинител согласно со основите од Законот за јавното обвинителство.

# Одлуки на Советот

**Член 64**

1. Како второстепен орган, Советот одлучувајќи по жалба може одлуката на Комисијата за утврдување одговорност на јавен обвинител од Законот за јавното обвинителство да ја укине, преиначи или потврди.
2. Кога ја потврдува одлуката на Комисијата од ставот (1) на овој член со која е утврдена дисциплинска одговорност и е предложено разрешување од функцијата јавен обвинител, Советот донесува посебно решение со кое се разрешува јавниот обвинител и се констатира престанок на функцијата.
3. Одлуката за разрешување од функцијата јавен обвинител и одлуката за престанок на функцијата јавен обвинител, се доставува до јавниот обвинител и до Јавното обвинителство на Република Северна Македонија.
4. Против одлуките на Советот од ставот (3) на овој член, јавниот обвинител има право да поведе управен спор согласно член 65.

**Право на тужба**

**Член 65**

(1) Против одлуката од членовите 8 став (8), 44 став (3), 50 и 51 и 64 став (3), претседателот, заменик – претседателот, членот на Советот, односно јавниот обвинител има право на тужба пред управниот суд, во рок од 8 дена од денот на приемот на одлуката на Советот на јавните обвинители.

(2) Управниот суд е должен да донесе одлука по тужбата од став (1) на овој член во рок од 8 дена од денот на приемот на списите.

(3) Против одлуката на Управниот суд од став (2) на овој член може да се изјави жалба до Вишиот управен суд во рок од 8 дена од приемот на одлуката на Управниот суд.

(4) Вишиот управен суд е должен да одлучи во рок од 8 дена од приемот на жалбата.

(5) Во постапката од членовите 8 став (8) и 64 став (3) дозволен е управен спор само во однос на законитоста на постапката.

(6) Советот е должен да постапи по одлуката на Управниот суд во рок од 30 дена од денот на доставата на одлуката.

# Времено оддалечување од вршење на функцијата јавен обвинител

**Член 66**

1. Ако јавниот обвинител е оддалечен од функцијата, кога против него е определена мерка притвор или куќен притвор, е поведена кривична постапка или дисциплинска постапка, има право на жалба против одлуката за оддалечување од функцијата до Советот во рок од осум дена од денот на приемот на одлуката.
2. Советот ќе одлучи по жалбата во рок од 8 дена од приемот на жалбата од ставот (1) на овој член и одлуката да ја потврди, укине или преиначи.

# СТРУЧНА СЛУЖБА НА СОВЕТОТ

# Член 67

# Советот има Стручна служба.

# Со Стручната служба раководи секретар.

# Советот донесува акти за внатрешна организација и систематизација на работните места.

# При вработувањето во Стручната служба на Советот се обезбедува соодветна и правична застапеност на граѓаните кои припаѓаат на заедниците кои не се мнозинство во Република Северна Македонија.

# Член 68

# Кандидатот за секретар покрај општите услови за засновање на работен однос во јавното обвинителство, треба да има и најмалку четири години работен стаж по полагањето на правосудниот испит.

# Член 69

# Советот има Стручна служба која врши административни, стручно технички, организациски, информатички, истражувачки и финансиски работи за потребите на Советот.

# Стручната служба на Советот ја сочинуваат Генерален секретар, службеници на Советот и лица вработени во Стручната служба кои вршат помошно-технички работи.

# Со Стручната служба раководи Генерален секретар.

# При вработувањето во Стручната служба на Советот се обезбедува правична и соодветна застапеност на граѓаните што припаѓаат на сите заедници во Република Северна Македонија, без да се нарушат критериумите на стручност и компетентност.

# Генералниот секретар присуствува на седниците на Советот без право на глас и може да предлага точки на дневен ред кои се однесуваат на работата на стручната служба.

# Актот за внатрешна организација и актот за систематизација на работните места во Службата ги донесува Советот.

# Со актот за внатрешна организација се уредуваат:

# - видот и бројот на организационите единици,

# - делокругот на работа, обврските на организационите единици и нивните меѓусебни односи и

# - раководењето со организационите единици.

# Составен дел на актот за внатрешна организација е графички приказ на организацијата на Стручната служба на Советот (органограм).

# Во актот за систематизација на работните места во Стручната служба на Советот, бројот на работните места и бројот на извршители се систематизираат во согласнот со потребата за ефикасно извршување на надлежностите на Советот.

# Актите од ставот (6) на овој член Претседателот на Советот ги доставува до Министерството за јавна администрација, заради информирање и истите се објавувааат на веб страницата на Советот.

# Статус на вработените во Стручната служба на Советот

# Член 70

# Генералниот секретар и службениците на Советот се лица со статус на административни службеници. За Генералниот секретар и службениците на Советот се применуваат одредбите од Законот за вработените во јавниот сектор, Законот за административни службеници и прописите за работните односи, освен ако со овој закон не е поинаку уредено.

# Кандидатите за генерален секретар, покрај општите услови за засновање работен однос во суд, односно условите утврдени со Законот за административни службеници, треба да имаат и шест години работен стаж по положен правосуден испит.

# Лицата вработени во Стручната служба на Советот кои вршат помошно-технички работи немаат статус на административни службеници и за нив се применуваат одредбите од Законот за вработените во јавниот сектор ¬¬¬и прописите за работни односи.

# Класификација на работни места на службеници на Советот

# Член 71

# Работните места на службениците на Советот се класифицираат во четири категории согласно со критериумите од Законот за административни службеници:

# -категорија А-генерален секретар,

# -категорија Б - раководни службеници на Советот,

# -категорија В - стручни службеници на Советот и

# -категорија Г - помошно-стручни службеници на Советот.

# Во рамките на секоја категорија од ставот (1) на овој член се утврдуваат повеќе нивоа на работни места на службеници на Советот.

# Нивоа на работни места на службенциите на Советот по категории

# Член 72

# Во рамките на категориите се утврдуваат следниве нивоа и звања за службениците на Советот:

# 1) за категорија А

# -А1 генерален секретар

# 2) за категорија Б

# -Б1 државен советник, раководен службеник на Советот од прво ниво со шифра СУС 01 01 Б01000,

# -Б2 раководител на сектор, раководен службеник на Советот од второ ниво со шифра СУС 01 01 Б02000,

# -Б3 помошник раководител на сектор, раководен службеник на Советот од трето ниво со шифра СУС 01 01 Б03000 и

# -Б4 раководител на одделение, раководен службеник на Советот од четврто ниво со шифра СУС 01 01 Б04000.

# 3) за категорија В

# -В1 советник, стручен службеник на Советот од прво ниво со шифра СУС 01 01 В01000,

# -В2 виш соработник, стручен службеник на Советот од второ ниво со шифра СУС 01 01 В02000,

# -В3 соработник, стручен службеник на Советот од трето ниво со шифра СУС 01 01 В03000 и

# -В4 помлад соработник, стручен службеник на Советот од четврто ниво со шифра СУС 01 01 В04000.

# 4) за категорија Г

# -Г1 самостоен референт, помошно-стручен службеник на Советот од прво ниво со шифра СУС 01 01 Г01000,

# -Г2 виш референт, помошно-стручен службеник на Советот од второ ниво со шифра СУС 01 01 Г02000,

# -Г3 референт, помошно-стручен службеник на Советот од трето ниво со шифра СУС 01 01 Г03000 и

# -Г4 помлад референт, помошно-стручен службеник на Советот од четврто ниво со шифра СУС 01 01 Г04000.

# Шифрите на службениците на Советот од ставот (1) на овој член ќе се вградат во Каталогот за работни места во јавниот сектор кој го води Министерство за администрација.

# Начини на пополнување на работни места

# Член 73

# Пополнувањето на работно место во Стручната служба на Советот се врши преку спроведување на постапка за:

# - вработување, преку објавување на јавен оглас,

# - унапредување, преку објавување на интерен оглас и

# - мобилност, преку распоредување или преземање.

# Постапките за пополнување на работно место од ставот (1) на овој член се спроведуваат во транспарентна, фер и конкурентна постапка, почитувајќи го начелото на соодветна и правична застапеност.

# Пополнувањето на работните места преку објавување на интерен оглас е приоритет при пополнување на работно место во Стручната служба на Советот.

# Постапките за пополнување на работно место од ставот (1) на овој член се спроведуваат по претходно добиена согласност за обезбедени финансиски средства од Буџетот на Советот, во рамките на обезбедените средства во буџетот за Советот и годишниот план за вработување.

# Примена на други закони при спроведување на постапки за вработување

# Член 74

# Постапките за вработување и унапредување на службеници на Советот се спроведуваат согласно Законот за административни службеници.

# Постапките за мобилност на службеници на Советот се спроведуваат согласно со Законот за вработените во јавниот сектор.

# Постапките за пополнување на работните места на помошно-техничките лица се спроведуваат согласно Законот за вработените во јавниот сектор и прописите за работни односи.

# Постапките за пополнување на работно место преку склучување на договор за вработување на определено работно време по било кој основ, се спроведуваат по претходно добиена согласност за обезбедени финансиски средства од Буџетот на Советот на јавните обвинители на Република Северна Македонија, во рамките на обезбедените средства во буџетот за Советот.

# Постапка за донесување на годишен план за вработување

# Член 75

# Генералниот секретар е должен да изготви Предлог-годишен план за наредната година за вработување кој го доставува до Претседателот на Советот и заедно со предлог-буџетското барање се доставува на согласност до Советот на јавните обвинители на Република Северна Македонија.

# Советот на јавните обвинители на Република Северна Македонија е должен најдоцна до 1 септември да го донесе планот и да донесе одлука за обезбедени финансиски средства и согласност за планот.

# Претседателот на Советот планот заедно со согласноста ги доставува до Министерството за финансии, Министерството за јавна администрација и до Агенцијата за администрација, заради информирање.

# Доколку Советот на јавните обвинители на Република Северна Македонија во рок од 15 дена од денот на приемот на Предлог-планот не постапи по барањето за согласност, се смета дека согласноста е дадена.

# Известување за реализација на планот

# Член 76

# Советот до Министерството за јавна администрација и Министерството за финансии, заради информирање два пати годишно доставува извештај за реализација на планот од членот 75 на овој закон и тоа најдоцна до 15 јули за периодот јануари-јуни во тековната година за претходната, односно најдоцна до 15 јануари во тековната за претходната за периодот јули - декември.

# Плата и вредност на бод за пресметување на плата

# Член 77

# Основната компонента на плата на службениците на Советот ја сочинуваат:

# - минимална плата,

# -дел на плата за степен на образование,

# - дел на плата за ниво и

# - дел на плата за стаж.

# Минималната плата е онаа која Министерот за труд и социјална политика, ја објавува во „Службен весник на Република Северна Македонија“ во согласност со закон.

# Делот на плата за степен на образование, кој е законски минимум за соодветното ниво на работно место, се вреднува на следниот начин:

# НИВО НА КВАЛИФИКАЦИИ/ОБРАЗОВАНИЕ БОДОВИ

# Ниво на квалификации VI A, 240 кредити според ЕКТС

# или завршен VII/I степен 56

# Ниво на квалификации VI Б или 180 кредити според ЕКТС 31

# Ниво на квалификации V A, 60 до 120 кредити според ЕКТС

# или вишо образование 11

# Ниво на квалификации IV , 240 кредити според ЕЦВЕТ или МКСОО

# или четиригодишно средно образование 1

# За сите нивоа од категорија В, без оглед на степенот на образование, истиот се вреднува со 56 бода.

# Делот на плата за нивото на кое е распореден административниот службеник се вреднува на следниов начин:

# НИВО БОДОВИ

# - A2 – генерален секретар 750

# - Б1- раководен службеник на Советот од прво ниво 664

# - Б2 - раководен службеник на Советот од второ ниво 630

# - Б3 - раководен службеник на Советот од трето ниво 485

# - Б4 - раководен службеник на Советот од четврто ниво 386

# - В1 - стручен службеник на Советот од прво ниво 300

# - В2 - стручен службеник на Советот од второ ниво 223

# - В3 - стручен службеник на Советот од трето ниво 198

# - В4 - стручен службеник на Советот од четврто ниво 175

# - Г1 – помошно -стручен службеник на Советот од прво ниво 145

# - Г2 – помошно -стручен службеник на Советот од второ ниво 130

# - Г3 – помошно -стручен службеник на Советот од трето ниво 120

# - Г4 - помошно- стручен службеник на Советот од четврто ниво 110

# Делот на плата за работниот стаж на службеник на Советот се вреднува во износ од 0,5% од збирот на минималната плата, делот на плата за степен на образование и делот на плата за ниво за секоја навршена година работен стаж, а најмногу до 20%.

# Член 78

# Вредноста на бодот за пресметување на платите на службениците на Советот се утврдува секоја година со одлука на Советот на јавните обвинителина Република Северна Македонија, која се донесува во рок од 15 дена од денот на донесувањето на Буџетот на Република Северна Македонијаа во рамките на предвидениот буџет за Советот и врз основа на вкупниот број на службеници на Советот распоредени по соодветните нивоа за тековната година.

# Вредноста на бодот за пресметување на платите службениците на Советот од членот 77 од овој закон не може да биде помала од 0,3% од минималната плата, започнувајќи од платата од моментот на стапување на сила на законот.

# Член 79

# Вработените во стручната служба на Советот на јавните обвинители на Република Северна Македонија имаат право на додаток на плата за:

# - специфичност на работата и работните задачи во висина од 20% од основната плата на вработениот

# -доверливост во висина од 15% од основната плата на вработениот.

# Додатоците на плата од став 1 на овој член меѓусебно не се исклучуваат.

# СРЕДСТВА ЗА РАБОТА

# Член 80

# Средствата за работа на Советот се обезбедуваат од Буџетот на Република Северна Македонија преку буџетскиот корисник - Совет на јавни обвинители.

# Член 81

# Платите на членовите на Советот, секретарот и државните службеници се определуваат со закон.

# Членовите на Советот имаат право на плата и други надоместоци на плата како членовите на Судскиот совет на Република Северна Македонија.

# Член на Советот кој нема сопствен стан во седиштето на Советот има право на користење на соодветен службен стан.

# До остварувањето на правото од ставот (3) на овој член, членот на Советот има право на надоместок за зголемени трошоци за неговото домување или на надоместок на реални патни трошоци.

# Алтернатива 2:

# Членовите на Советот на јавни обвинители кои се во работен однос имаат право да отсуствуваат од работа заради извршување на должности во Советот на јавни обвинители.

# Членовите на Советот на јавни обвинители чии плати се обезбедуваат од буџетски средства, за време на отсуството од став 1 на овој член, остваруваат плата и други надоместоци врз основа на работниот однос во органот каде што се вработени.

# Членовите на Советот на јавни обвинители од редот на јавните обвинители можат, поради вршење на работите во Советот на јавни обвинители, врз основа на одлука на Советот, да работат до 70%(50%) од своето работно време во текот на годината во Советот на јавни обвинители.

# Во случајот од став 3 на овој член, обемот на работата на јавниот обвинител во обвинителството каде што работи може да биде соодветно намален.

# Членовите на Советот на јавни обвинители имаат право на надоместок за работата во Советот на јавни обвинители во износ од 80% од просечната бруто плата во претходната година, а претседателот на Советот на јавни обвинители во нето износ од 120% од просечната плата во претходната година.